Toshkentning Yashnobod tumanidagi yangi qurilayotgan ko‘p qavatli uylar massivi maydonida “Konstitutsiya o‘zimizniki!” targ‘ibot tadbiri va konsert dasturi bo‘lib o‘tdi. Tadbir mazkur hududdagi qurilishlarda mehnat qilayotgan minglab quruvchilar uchun tashkil qilindi. Dastur davomida qurilish sohasi vakillari ham so‘zga chiqdi. Taniqli quruvchilar o‘z hayoti va sohadagi o‘zgarishlar haqida hikoya qilib, quruvchilarni konstitutsiya islohotlariga befarq bo‘lmaslikka, 30 aprelda bo‘lib o‘tadigan referendumda faol ishtirok etishga chaqirdi. Targ‘ibot tadbirlari respublika hududlari bo‘ylab davom etmoqda.